# Oliveiro Dumas

Oliveiro Dumas (David Roselló) (València, 1964) és il·lustrador de contes infantils i juvenils. Va començar a dibuixar de manera ocasional allà pels anys vuitanta del segle xx, guanyant diversos concursos relacionats amb el món de la il·lustració i la historieta.
Durant la dècada dels noranta, va col·laborar amb els fanzines valencians més rellevants de moment (Kovalski Fly, Fancomic) i també va començar a treballar per a alguns estudis de disseny gràfic. A partir d'aquest moment va iniciar la seua singladura en la il·lustració de llibres i àlbums per a xiquets obtenint amb el seu primer títol publicat un èxit imprevisible. Amb el llibre El Señor Korbes y otros cuentos dels germans Grimm, de l'editorial Mediavaca, Oliveiro Dumas va obtenir el Bolonya Ragazzi Award de 2002, va aparèixer en el prestigiós catàleg The White Ravens 2002 i també va ser guardonat amb el premi al millor llibre valencià de 2001. Aquest llibre va ser traduït al coreà. Col·labora amb diverses editorials de llibres de contes infantils i juvenils.
En la seua altra faceta artística, compon i interpreta música per a les seues creacions audiovisuals i a més ha fundat i pertangut a algunes bandes de pop i rock valencianes. En l'actualitat segueix component i tocant esporàdicament amb el grup valencià Los Mocetones.

## Obra
### Il·lustració

* El Señor Korbes y otros cuentos de Grimm - Ed. Mediavaca - 2001
* El gato tragón - Ed. Kalandraka - 2004
* Los tres lobitos y el cerdo - Faktoria K de Libros - 2007
* Aventuras subterráneas. A por las nintendos perdidas - Ed. Alba - 2013
* Una de piratas. Nintendos al abordaje - Ed. Alba - 2014
* El dragón (que no era verde) - Ed. La Fragatina - 2015
* El pájaro del hechicero - Autoeditat com a regal de reedició d'El Señor Korbes y otros cuentos de Grimm - Ed. Mediavaca - 2020

### Obra col·lectiva

* Projecte ATLAS - Encontre internacional d'industrials del moble (FEOEIM) - 1998
* Animalada - APIV - 1998
* Cine de papel - APIV - 2000
* Projecte 200 sueños ilustrados - Roger Omar - 2000
* Bienale ilustracii Bratislava - 2003
* Ilustrísimos - Bologna illustrators exhibition - 2005
* 40 elefants mariners - Carles Cano - 2006
* Ilustrada - APIV - 2007
* Nosaltres també - APIV - 2019
* Verd! - APIV - 2021

### Portades

* Benny y Omar - Ed. Planeta & Oxford - 2004
* Ilustra 2004 - APIV - 2004
* Benny y Babe - Ed. Planeta & Oxford - 2005

### Audiovisuals i cinema

* Curtmetratge d'animació "Mr. Friki". Director, guionista i música. Seleccionat Notodofilmfest 2007.
* Curtmetratge d'animació "Angelitos negros" de Víctor Nores. Seleccionat Notodofilmfest 2008.
* Curtmetratge "Papeles Rosas". Director, guionista i música. Selecció en la Mostra de Cinema de Mediterrani 2009. Selecció secció oficial Tirant Avant 2010.
* Curtmetratge "Dos relojes". Director, guionista i música. Premi Castell de Benissanó 2011 al millor actor (Joan Fàbregas).
* Seleccionat com a participant del projecte internacional GESAMNT de Lars Von Trier y Jenle Hallund. Any 2013.
* Curtmetratge "Un smartphone ya". Seleccionat per a triple destil·lació Notodofilmfest 2013.
* Curtmetratge "Gran escena de acción rodada con Tom Cruise". Seleccionat per a triple destil·lació Notodofilmfest 2013.
* Curtmetratge "Estribillo" de César Tormo. Participació com a càmera i tècnic de so. 7 Nominacions en Notodofilmfest 2016. Premiat amb el Gran Premi a Millor pel·lícula Premi al millor so.
* Curtmetratge "Zumbidos" d'Iván Pérez. 2018. Ayudant de Direcció. Seleccionat en Notodofilmfest 2018.
* Curtmetratge "Cuadro blanco". Director, guionista i música. Seleccionat en Notodofilmfest 2018.
* Curtmetratge "Zumbidos" codirigit junt a Iván Pérez. Seleccionat al Festival Internacional de curtmetratge de Radio City València 2019.

## Referències

* 1 2 Sollutia.com. «Dumas, Oliveiro| Ilustradores | Mediavaca» (en castellà). [Consulta: 15 octubre 2021].
* ↑ «Oliveiro Dumas, hitorietista». Tebeosfera. [Consulta: 15 octubre 2021].
* ↑ Oliveiro Dumas.
* ↑ «Todos los libros del autor Dumas Oliveiro» (en castellà). [Consulta: 15 octubre 2021].